સાંજના ૬.૦૦ વાગે થોડા વિરામ પછી અસ્સલ બાજરીના રોટલા,ગોળ,ઘી,ખીચડી,કઢી પાપડ વગેરેનું ભોજન પીરસવામાં આવ્યું. તે પછી રાતના ૮ વાગે શ્રી શૈલેશ ત્રીવેદી અને રૂપલ ત્રીવેદીએ ‘ નાટ્યસંધ્યા’માં ભવાઈનો એક અંશ રજૂ કર્યો. સૌથી પહેલાં તો જૂની રંગભૂમિના જમાનાની,,ફેશનવાળાની ફજેતીના એક ટ્રેકની અને જૂની ગ્રામોફોનના રેકોર્ડ પરના ગીતોની પણ થોડી વાત કરી.પછી દૂંદાળા ગણેશની પૂજાના દોહાને લલકારી વંદના કરી અને ‘કજોડાંનો વેશ’ નામની ભવાઈનો એક નાનકડો અંશ સરસ રીતે અભિનીત કર્યો. બંને કલાકારોએ પોતપોતાની ભૂમિકાને પૂરો ન્યાય આપ્યો હતો.